**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K STATUTU JAVNEGA LEKARNIŠKEGA ZAVODA GORIŠKA LEKARNA NOVA GORICA**

*PRAVNA PODLAGA:*

* Prvi odstavek 46. člena Zakona o zavodih (Uradni list RS št. [12/91](https://www.iusinfo.si/zakonodaja/rss-12-481-1991), [17/91](https://www.iusinfo.si/zakonodaja/rsi-17-599-1991)-ZUDE, [55/92](https://www.iusinfo.si/zakonodaja/rs-55-2515-1992)-ZVDK, [13/93](https://www.iusinfo.si/zakonodaja/rs-13-587-1993), [66/93](https://www.iusinfo.si/zakonodaja/rs-66-2401-1993), [66/93](https://www.iusinfo.si/zakonodaja/rs-66-2402-1993), [45/94](https://www.iusinfo.si/zakonodaja/rs-45-17351-1994)-odl.US, [8/96](https://www.iusinfo.si/zakonodaja/rs-8-379-1996), [31/00](https://www.iusinfo.si/zakonodaja/rs-31-1439-2000)-ZP-L, [36/00](https://www.iusinfo.si/zakonodaja/rs-36-1687-2000)-ZPDZC, [127/06](https://www.iusinfo.si/zakonodaja/rs-127-5348-2006) - ZJZP),
* drugi odstavek 21. člena Odloka o ustanovitvi javnega lekarniškega zavoda Goriška lekarna Nova Gorica (Uradni list RS, št. 6/19)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Župan

*PRIPRAVLJALEC:*

Župan, občinska uprava

*OBRAZLOŽITEV:*

Javni lekarniški zavod Goriške lekarne Nova Gorica je Občini Renče-Vogrsko dne 17. 12. 2019 dostavil vlogo za soglasje k Statutu zavoda, ki ga je dne 6. 12. 2019 s sklepom št. II/3 na svoji drugi seji sprejel Svet zavoda Goriške lekarne Nova Gorica. Dne 23. 1. 2020 je zavod sporočil, da je prišlo do napake v Statutu Goriške lekarne pri alinejah v 15. členu in da mora Svet zavoda statut oz. popravek ponovno obravnavati. Dne 3. 2. 2020 je zavod ponovno podal vlogo za soglasje k Statutu zavoda ter priložil sklep Sveta zavoda št. 006-2020/EK z dne 28. 1. 2020 o sprejemu popravka statuta in Statut z upoštevanim popravkom. Iz popravka izhaja, da je prišlo v prvem besedilu Statuta do redakcijskih napak pri označevanju alinej v drugem odstavku 15. člena.

Mestna občina Nova Gorica (v nadaljevanju: MONG) je kot sedežna občina soustanoviteljica dne 3. 2. 2020 ostalim občinam soustanoviteljicam dostavila Statut javnega lekarniškega zavoda Goriška lekarna Nova Gorica in zaprosila, naj občinski sveti podajo soglasje k Statutu javnega lekarniškega zavoda Goriška lekarna Nova Gorica.

*RAZLOGI ZA SPREJETJE SKLEPA O SOGLASJU:*

Skladno z 21. členom Odloka o ustanovitvi lekarniškega zavoda Goriške lekarne Nova Gorica Svet zavoda sprejme Statut s soglasjem občin ustanoviteljic.

*CILJI IN NAČELA:*

Statut zavoda bo sprejet skladno s predpisi.

*OCENA STANJA:*

Statut zavoda prične veljati, ko ga vse občine soustanoviteljice sprejmejo v enakem besedilu.

*FINANČNE IN DRUGE POSLEDICE:*

S podajo soglasja k Statutu ne nastanejo finančne posledice.

Pripravila:

Vladka Gal Janeš

Višja svetovalka I za družbene dejavnosti

Predlog sklepa:

Na podlagi prvega odstavka 46. člena Zakona o zavodih (Uradni list RS št. [12/91](https://www.iusinfo.si/zakonodaja/rss-12-481-1991), [17/91](https://www.iusinfo.si/zakonodaja/rsi-17-599-1991)-ZUDE, [55/92](https://www.iusinfo.si/zakonodaja/rs-55-2515-1992)-ZVDK, [13/93](https://www.iusinfo.si/zakonodaja/rs-13-587-1993), [66/93](https://www.iusinfo.si/zakonodaja/rs-66-2401-1993), [66/93](https://www.iusinfo.si/zakonodaja/rs-66-2402-1993), [45/94](https://www.iusinfo.si/zakonodaja/rs-45-17351-1994)-odl.US, [8/96](https://www.iusinfo.si/zakonodaja/rs-8-379-1996), [31/00](https://www.iusinfo.si/zakonodaja/rs-31-1439-2000)-ZP-L, [36/00](https://www.iusinfo.si/zakonodaja/rs-36-1687-2000)-ZPDZC, [127/06](https://www.iusinfo.si/zakonodaja/rs-127-5348-2006) - ZJZP), drugega odstavka 21. člena Odloka o ustanovitvi javnega lekarniškega zavoda Goriška lekarna Nova Gorica (Uradni list RS, št. 6/19) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_\_seji dne \_\_\_\_ sprejel

**S K L E P**

1.

Občinski svet Občine Renče-Vogrsko daje soglasje k Statutu javnega lekarniškega zavoda Goriška lekarna Nova Gorica, ki ga je sprejel Svet zavoda dne 6. 12. 2019 in 28. 1. 2020.

2.

Ta sklep prične veljati takoj.

Številka: \_\_\_\_\_

Bukovica,

|  |  |
| --- | --- |
|  | Tarik Žigon  ŽUPAN |